Miroljub Todorović

**Miroljub Todorović** (1940), osnivač i teoretičar srpskog (jugoslovenskog) neoavangardnog stvaralačkog pokreta signalizma.

## Biografija
Rođen je 5. marta 1940. godine u Skoplju. Ratne godine proveo je kao izbeglica sa majkom, učiteljicom, i sestrom u mestima oko Velike Morave gde je završio osmogodišnju školu. Godine 1954. sa porodicom prelazi u Niš gde završava gimnaziju.

Diplomirao je na Pravnom fakultetu u Beogradu 1963. godine. Jedno vreme studirao je na trećem stepenu istog fakulteta Međunarodno javno pravo. Kao član redakcije studentskog lista za kulturu "Vidici" učestvuje u studentskoj pobuni 1968. Tada je njegova pesma "Koračnica crvenog univerziteta" umnožena u više hiljada primeraka i aklamacijom na studentskom zboru u zgradi Filozofskog fakulteta prihvaćena kao himna Beogradskog univerziteta.

Godine 1969. osniva neoavangardni književno-umetnički pokret signalizam, a sledeće godine pokreće Internacionalnu reviju *Signal*.

Radio je kao novinar, profesor u srednjoj školi, sekretar redakcije, urednik časopisa i kao savetnik za međurepubličku i međunarodnu kulturnu saradnju u Ministarstvu kulture Republike Srbije. Godine 1982. odlazi u penziju i u potpunosti se posvećuje književnom i umetničkom radu.

Poezija, eseji i intermedijalni radovi Miroljuba Todorovića objavljivani su na više jezika u antologijama, zbornicima, katalozima, listovima i časopisima u Evropi, Severnoj i Južnoj Americi, Australiji, Južnoj Koreji i Japanu.

Kao umetnik, imao je dvanaest samostalnih izložbi i izlagao je na preko šest stotina kolektivnih međunarodnih izložbi crteža, kolaža, vizuelne poezije, mejl-arta i konceptualne umetnosti.

**Nagrade**: "Pavle Marković Adamov" 1995. godine za poetski opus i životno delo; "Oskar Davičo" za najbolju knjigu objavljenu u 1998. godini (*Zvezdana mistrija*); "Todor Manojlović" 1999. godine za moderni umetnički senzibilitet, "Vukova nagrada" 2005. godine, za izuzetan doprinos razvoju kulture u Srbiji i na svesrpskom kulturnom prostoru, nagrada Vukove zadužbine 2007. za umetnost za zbirku poezije *Plavi vetar*, nagrada "Zlatno slovo" 2008. za knjigu *Šatro priče* u izdanju Srpske književne zadruge kao najbolje knjige kratke proze objavljene u 2007. godini, kao i "Zlatni beočug" Kulturno-prosvetne zajednice Beograda, za trajni doprinos kulturi grada, 2011. godine itd..

Zastupljen je u Biografskom leksikonu *Srbi koji su obeležili XX vek* (pet stotina ličnosti), *Serbs who marked the 20th Century* (five hundred persons), Beograd, 2006.

O radu Miroljuba Todorovića i signalizmu, koji je osnovao, odbranjene su tri doktorske disertacije (Jagjelonski Univerzitet u Krakovu, Poljska, 1980; dr Julijan Kornhauzer; Filološki fakultet u Beogradu, 1991; dr Živan Živković; Filozofski fakultet u Kosovskoj Mitrovici, 2002; dr Milivoje Pavlović) i objavljeno dvadesetak monografskih publikacija.

## Objavljeni radovi
### Knjige poezije
* *Planeta* (1965)
* *Signal* (1970)
* *Kyberno* (1970)
* *Putovanje u Zvezdaliju* (1971)
* *Svinja je odličan plivač* (1971)
* *Stepenište* (1971)
* *Poklon-paket* (1972)
* *Naravno mleko plamen pčela* (1972)
* *Trideset signalističkih pesama* (1973),
* *Gejak glanca guljarke* (1974), 
* *Telezur za trakanje* (1977), 
* *Insekt na slepoočnici* (1978), 
* *Algol* (1980), *Textum* (1981), 
* *Čorba od mozga* (1982), 
* *Gejak glanca guljarke* (drugo prošireno izdanje, 1983), 
* *Chinese erotism* (1983), 
* *Nokaut* (1984), 
* *Dan na devičnjaku* (1985), 
* *Zaćutim jeza jezik jezgro* (1986), 
* *Ponovo uzjahujem Rosinanta* (1987), 
* *Belouška popije kišnicu* (1988), 
* *Soupe de cervau dans l Europe de l Est* (1988), 
* *Vidov dan* (1989), 
* *Radosno rže Rzav* (1990), 
* *Trn mu crven i crn* (1991), 
* *Ambasadorska kibla* (1991), 
* *Sremski ćevap* (1991), 
* *Dišem*. *Govorim* (1992), 
* *Rumen gušter kišu pretrčava* (1994), 
* *Striptiz* (1994), 
* *Devičanska Vizantija* (1994), 
* *Glasna gatalinka* (1994), 
* *Ispljuvak oluje* (1995), 
* *U cara Trojana kozje uši* (1995), 
* *Planeta* (zajedno sa poemom *Putovanje u Zvezdaliju* drugo prošireno izdanje, 1995), 
* *Smrdibuba* (1997), 
* *Zvezdana mistrija* (1998) 
* *Električna stolica* (1998), 
* *Recept za zapaljenje jetre* (1999), 
* *Azurni san* (2000), 
* *Pucanj u govno* (2001), 
* *Gori govor* (2002), 
* *Foneti i druge pesme* (2005), 
* *Paralelni svetovi* (2006), 
* *Plavi vetar* (2006), 
* *Rana, reč i pesma* (2007, sa Dejanom Bogojevićem), 
* *Zlatno runo* (2007).
* *Ljubavnik nepogode* (2009).
* *Svinja je odličan plivač i druge pesme* (2009).

### Knjige proze
* *Tek što sam otvorila poštu* (epistolarni roman, 2000)
* *Došetalo mi u uvo* (šatro priče, 2005)
* *Dnevnik 1982*. (2006)
* *Prozor* (snovi, 2006)
* *Šatro priče* (2007)
* *Laj mi na đon*, Internet izdanje, 2007
* *Šoking-blu* (šatro roman, 2007)
* *Kisnem u kokošinjcu* (šatro žvake, 2008)
* *Boli me blajbinger* (2009).
* *Torba od vrbovog pruća* (kratke priče, 2010)
* *Dnevnik signalizma 1978-1983* (2012)
* *Dnevnik 1985* (2012)
* *Apeiron* (Internet izdanje 2013)

### Knjige eseja i polemika
* *Signalism* (na engleskom,1973)
* *Signalizam* (1979)
* *Štep za šumindere* (1984)
* *Pevci sa Bajlon-skvera* (1986)
* *Dnevnik avangarde* (1990)
* *Oslobođeni jezik* (1992)
* *Igra i imaginacija* (1993)
* *Haos i Kosmos* (1994)
* *Ka izvoru stvari* (1995)
* *Planetarna kultura* (1995)
* *Žeđ gramatologije* (1996)
* *Signalism Yugoslav Creative Movement* (na engleskom,1998)
* *Miscelaneae* (2000)
* *Poetika signalizma* (2003)
* *Tokovi neoavangarde* (2004).
* *Jezik i neizrecivo* (2011)
* *Vreme neoavangarde* (2012)
* *Stvarnost i utopija* (2013)
* *Prostori signalizma* (2014)
* *Nemo propheta in patria* (2014)

### Knjige za decu
* *Miš u obdaništu* (2001)
* *Blesomer* (2003).

### Bookworks (knjige umetnika)
* *Fortran* (1972)
* *Approaches* (1973)
* *Signal-Art* (1980)
* *Zlatibor* (1990)
* *Šumski med* (1992).

### Antologije
* *Signalistička poezija* (1971)
* *Konkretna, vizuelna i signalistička poezija* (1975)
* *Mail Art - Mail Poetry* (1980).

## Reference

## Vanjske veze
* Signalizam @ Projekat Rastko 
* Zvanični sajt Miroljuba Todorovića - signalizam - poezija, proza, esej, virtuelna galerija (crteži, konkretna i vizuelna poezija, gestualna poezija, mejl-art), kritički prilozi
* Arhiv Beograda - Legati: Signalizam. Poezija, proza, esej, časopis Signal, knjige i radovi signalista, fotosi akcija gestualne poezije i performansa, obimna prepiska
* Signalizam u fondovima biblioteke SANU - Posebna biblioteka 19  
* Blog Miroljuba Todorovića
* Signalizam na projektu Rastko 
* Serbia and Signalism Poetry, Patrick Sammut
* Časopis Gradina, br. 10, 2005, Vreme signalizma